రుద్రేష్ గౌడ

రుద్రేష్ గౌడ (16 అక్టోబర్ 1955 - 24 మార్చి 2018)   కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు బేలూరు శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై, ఒకసారి హాసన్ లోక్‌సభ సభ్యుడిగా ఎన్నికయ్యాడు.
రాజకీయ జీవితం
రుద్రేష్ గౌడ 1985లో జనతా పార్టీ ద్వారా రాజకీయాల్లోకి వచ్చి 1986లో జెడ్పీ సభ్యుడిగా రాజకీయ జీవితాన్ని ప్రారంభించి 1995లో జెడ్పీ  చైర్మన్ గా ఎన్నికయ్యాడు. ఆయన ఆ తరువాత జనతాదళ్ పార్టీలో చేరి 11వ లోక్‌సభకు సభ్యుడిగా ఎన్నికయ్యాడు.  రుద్రేష్ గౌడ 2008 కర్ణాటక శాసనసభ ఎన్నికలలో బేలూరు శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బి. శివరుద్రప్పపై 17,821 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.  ఆయన 2013 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కె.ఎస్. లింగేషాపై 7,529 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.   
మరణం
వైఎన్ రుద్రేష్ గౌడ 62 ఏళ్ళ వయసులో గుండెపోటుతో కుప్పకూలడంతో వెంటనే బెంగళూరులోని విక్రమ్ ఆసుపత్రిలో చేర్చగా చికిత్స పొందుతూ 2018 మార్చి 24న మరణించాడు. ఆయనకు భార్య కీర్తన, కుమార్తె అమ్శ్రుత, ఐదుగురు సోదరులు, నలుగురు సోదరీమణులు ఉన్నారు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు